OpenLLM-France/wikimedia huggingface dataset:
# Joan Piquer i Simón

Joan Piquer i Simón (València, 16 de febrer de 1936 - 7 de gener de 2011) era un cineasta valencià. En algunes produccions va emprar el pseudònim d'Alfredo Casado.

## Biografia

Productor, guionista i director, Joan Piquer va iniciar la seua carrera el 1964, amb el curtmetratge documental "España Violenta", al qual seguirien d'altres com "Vida y paz" i "Una estoreta velleta".
En la segona meitat dels anys setanta es passa al llargmetratge, on roda diverses pel·lícules que són estrenades als Estats Units d'Amèrica. És el cas de "Viatge al centre de la Terra", una adaptació de 1976 de la novel·la de Jules Verne. Continuaria amb altres produccions com "Supersonic Man", "Els nous extraterrestres" o "Slugs", que el consoliden com un dels cineastes de ciència-ficció de sèrie B del panorama europeu.
Durant la dècada dels 90 la seua activitat decreix, tot combinant cinema amb la televisió. En aquest últim mitjà exerceix de guionista de capítols de la sèrie "Manos a la obra".

## Filmografia
### Com a director

* Manoa, la ciutat d'or (1999)
* L'illa del diable (1994)
* L'escletxa (1990)
* La mansió dels Cthulhu (1990)
* Slugs (1988)
* Guerra bruta (1984)
* Els nous extraterrestres (1983)
* Mil crits té la nit (1982)
* Els diables del mar (1982)
* Misteri en l'illa dels monstres (1981)
* Supersonic Man (1979)
* Calfred (1978)
* Viatge al centre de la Terra (1976)
* Vida i pau (1965)
* Espanya violenta (1964)

### Com a guionista

* Manos a la obra (sèrie TV, 1999-2001)
* Manoa, la ciutat d'or (1999)
* L'illa del diable (1994)
* Nexus 2.431 (1994)
* L'escletxa (1990)
* La mansió dels Cthulhu (1990)
* Slugs (1988)
* Guerra bruta (1984)
* Els nous extraterrestres (1983)
* Mil crits té la nit (1982)
* Els diables del mar (1982)
* Misteri en l'illa dels monstres (1981)
* Més enllà del terror (1980)
* Supersonic Man (1979)
* Viatge al centre de la Terra (1976)
* Una estoreta velleta (1971)
* Les sepulcrals (1970)
* Vida i pau (1965)
* Espanya violenta (1964)

## Referències

* ↑ http://www.lavanguardia.es/cultura/20110109/54100088193/fallece-a-los-74-anos-el-cineasta-valenciano-juan-piquer.html
# Joe D'Amato

Aristide Massaccesi, conegut com a Joe D'Amato (Roma, 15 de desembre de 1936 - Roma, 23 de gener de 1999), va ser un escriptor, productor, cinematògraf i director de cinema italià. És reconegut per una llarga llista de pel·lícules d'explotació, eròtiques, de terror i pornogràfiques, algunes de les quals han esdevingut de culte.

## Filmografia
### Director

* Passione fiore (1990)
* Le Notti erotiche dei morti viventi (1980)
* Antropophagus (1980)
* Porno Holocaust (1981)
* Caligola... la storia mai raccontata (1982)
* Rosso sangue (1982, la segona part d'Antropophagus, també coneguda com a Antropophagus 2)
* Undici giorni, undici notti (1986)
* Top Model (1987)
* La historia sexual de Tarzán (1994)
* Dangerous (1996)
* La iena (1997)
* Peccati di gola (1997)
* Goya and the Naked Maja (1998)

### Productor

* Deliria (1987) de Michele Soavi
* Uccelli assassini (1987) de Claudio Lattanzi
* Witchery (1988) de Fabrizio Laurenti
* Paura nel buio (1989) d'Umberto Lenzi
* La Casa 5 (1990) de Claudio Fragasso

### Guionista

* Undici giorni, undici notti (1986, VHS)
* Top Model (1987)
* La Casa 5 (1990) de Claudio Fragasso

### Director de fotografia

* Cosa avete fatto a Solange? (1972) de Massimo Dallamano
# Johan de Cangas

Johan de Cangas, també conegut com a Johán de Cangas, Xoán de Cangas o Xohán de Cangas va ser un joglar gallec del segle xiv, probablement procedent de la zona d'O Morrazo. Es conserven tres cantigas de amigo, sobre el Santuari de San Mamede. Va ser homenatjat en el Dia de les Lletres Gallegues de 1998 al costat de Martín Codax i Mendinho. «Johan de Cangas». A: Dicionario biográfico de Galicia (en gallec). 2. Ir Indo, 2010, p. 209.

## Referències

* ↑ Johán de Cangas, Martín Codax, Meendinho: 1200 - 1350; lírica medieval; [edición especial para o Día das Letras Galegas 1998, ano de Johán de Cangas, Martín Codax e Meendinho]. Vigo: Ed. Xerais de Galicia, 1998. ISBN 978-84-8302-251-1.
# Johannes Stark

Johannes Stark (Schickenhof, Baviera, 1874 - Traunstein, 1957) fou un físic alemany, guanyador del Premi Nobel de Física l'any 1919.

## Biografia

Nascut el 15 d'abril de 1874 a la ciutat alemanya de Schickenhof (avui dia Zwettl), es va educar a l'escola elemental de Bayreuth i més endavant de Ratisbona. Posteriorment, l'any 1897, va assistir a la Universitat de Múnic, on va estudiar física, matemàtiques, química i cristal·lografia, i s'hi graduà el 1897 amb una dissertació doctoral sobre alguns temes de la física d'Isaac Newton.
Va ocupar diverses posicions en l'Institut de Física de la Universitat de Múnic fins al 1900, quan va entrar a treballar de lector de la Universitat de Göttingen. Posteriorment, fou professor de física a l'Institut Politècnic d'Aquisgrà entre 1909 i 1917, de la Universitat de Greifswald entre 1917 i 1920, i de Wurzburg entre 1920 i 1922.
Stark es morí el 21 de juny de 1957 a la ciutat de Traunstein, població situada a Baviera.

## Recerca científica

El 1919, fou guardonat amb el Premi Nobel de Física pel descobriment de l'efecte Doppler i el desdoblament de les línies espectrals quan la llum està sotmesa a un camp elèctric intens, a partir d'aquell moment denominat efecte Stark, descobert per Stark el 1913.
Des de 1933 fins a la seva jubilació l'any 1939, va ser president de l'Institut Físic i Tècnic del Reich i de l'Associació Alemanya d'Investigació. Durant el règim nazi, va intentar ser el führer de la física alemanya, amb el moviment Deutsche Physik ('física ària', juntament amb Philipp Lenard), en contra de la "física jueva", representada per Albert Einstein i Werner Heisenberg.
Stark va publicar més de 300 treballs, fonamentalment relacionats amb l'electricitat i camps anàlegs.

## Enllaços externs

* «Johannes Stark» (en anglès). The Nobel Prize. The Nobel Foundation.
# Josep d'Argullol i Serra

Josep d'Argullol i Serra (Manresa, 1839 - Barcelona, 23 de desembre de 1886) fou un periodista català.

## Biografia

Fou fill de Joaquim d'Argullol i de Margarida Serra.
Es llicencià en Dret civil i canònic i es doctorà a la Universitat de Madrid el 1864 amb el discurs Principios sobre que estaba basada la sucesión ab-intestato por derecho antiguo romano. Després va ocupar la càtedra d'economia política i dret mercantil a la Universitat de Barcelona, alhora que es dedicà a assessorar diferents empreses. Va participar en les reunions de Foment de la Producció Espanyola i Foment de la Producció Nacional.
Com a periodista, va fundar i dirigir el setmanari de caràcter literari i local El Manresano (1861-1871), i va col·laborar a La Renaixença, Lo Gay Saber i al Calendari Català. També va escriure novel·les de temàtica local en català.
Socialment fou força actiu. Fou membre fundador, conseller honorari i president del Centre Excursionista del Bages, de l'Orfeó Manresà, del Casino de Manresa i de la Creu Roja. Va participar en el Setmanari Català i fou director del Butlletí del Centre Excursionista. També fou candidat del Partit Conservador a les eleccions a la Diputació provincial de 1884, però no fou escollit malgrat haver obtingut la majoria de vots a la circumscripció de Manresa.
Morí a Barcelona a finals de 1886.

## Obres

* Lo crit de l'ànima (1869)
* La guerra (1877)
* Les òrfenes de mare, menció als Jocs Florals de Barcelona del 1872.

## Referències

* 1 2 Registre de Defuncions de l'Ajuntament de Barcelona, any 1886, número de registre 8079.
* ↑ La representació política a la demarcació provincial de Barcelona. El districte electoral de Manresa-Terrassa-Sabadell (1882-1896) per Gemma Rubí

## Enllaços externs

* Josep Argullol Serra, advocat, escriptor, periodista i fundador del diari El Manresano a regio7.cat, 26 de juliol de 2009.
# José Luis Aguirre Martos

José Luis Aguirre Martos (Madrid, 30 de juny de 1893 - Madrid, 12 de gener de 1969) va ser un empresari i polític espanyol. Va ser regidor de l'Ajuntament de Madrid i procurador en Corts durant la dictadura franquista.

## Biografia

Nascut el 30 de juny de 1893 a Madrid.
Va ser regidor de l'Ajuntament de Madrid durant la dictadura franquista, arribant a exercir una tinença d'alcaldia.
President del Consell d'Administració de la Societat Miner-Metal·lúrgica de Ponferrada, va ser procurador a les Corts franquistes des de 1946. També va ser membre del consell d'administració de RENFE i del consell d'administració del Banc Rural. Va causar baixa com a procurador el 1967.
Va morir a Madrid el 12 de gener de 1969. Va ser enterrat al cementiri de San Isidro.
És l'avi patern d'Esperanza Aguirre.

## Condecoracions

* Medalla d'Or al Mèrit en el Treball (1954)
* Gran Creu de l'Ordre d'Isabel la Catòlica (1961)
* Gran Creu de l'Ordre del Mèrit Civil (1967)

## Referències

* 1 2 «Aguirre Martos, José Luis. 1946-1949». Archivo histórico de diputados (1810-1977). Congreso de los Diputados.
* ↑ «Ayuntamiento Pleno». Boletín Oficial del Ayuntamiento de Madrid, 2582, 22-07-1946, pàg. 415.
* 1 2 3 «Don José Luis Aguirre Martos». ABC, 14-01-1969.
* ↑ «El empresario asume la responsabilidad de hacer triunfar la producción dentro de un sistema de justicia y paz». ABC, 20-02-1955.
* ↑ «Aguirre Martos, José Luis. 1964-1967». Congreso de los Diputados.
* ↑ «Esquela» p. 101, 16-01-1969.
* ↑ Ministerio de Trabajo: «Orden de 28 de enero de 1954 por la que se concede la Medalla "Al Mérito en el Trabajo", en su categoría de oro, a don José Luis Aguirre Martos». Boletín Oficial del Estado, 82, 23-03-1954, pàg. 1747. ISSN: 0212-033X.
* ↑ Ministerio de Asuntos Exteriores: «Decreto 1324/1961, de 18 de julio, por el que se concede la Gran Cruz de la Orden de Isabel la Católica a don José Luis Aguirre Martos». Boletín Oficial del Estado, 184, 03-08-1961. ISSN: 0212-033X.
* ↑ Ministerio de Asuntos Exteriores: «Decreto 1925/1967, de 18 de julio, por el que se concede la Gran Cruz de la Orden del Mérito Civil a don José Luís Aguirre Martos». Boletín Oficial del Estado, 203, 25-08-1967, pàg. 12022. ISSN: 0212-033X.
# Juan José Tramutola

Juan José Tramutola (21 d'octubre de 1902 - 30 de novembre de 1968) fou un entrenador argentí.

## Selecció de l'Argentina

Va formar part de l'equip argentí a la Copa del Món de 1930 com a entrenador. Juan José Tramutola també entrenà el CA Boca Juniors i Ferrocarril Oeste.

## Referències

* ↑ «Archived copy». Arxivat de l'original el 2010-06-12. [Consulta: 1r juliol 2009].
* ↑ «Historia de Boca Juniors - Trayectoria de Técnicos: Tramutola, Juan José». Arxivat de l'original el 2011-07-24. [Consulta: 18 febrer 2018].
* ↑ RSSSF: Club Ferrocarril Oeste
# Juan José Urdiain Asensio

Juan José Urdiain Asensio (Pamplona, Navarra, 19 de març de 1965) és un exjugador de bàsquet espanyol. Amb 2.01 d'alçada, el seu lloc natural en la pista era el d'aler.

## Trajectòria

* Agramont Pamplona (1984-1985)
* Larios (1985-1986)
* Saski Baskonia 1986-1988)
* Cajaguipuzcoa (1988-1989)
* Argaray (1989-1990)
* Club de Bàsquet Askatuak (1989-1991)
* CB Gran Canària (1991-1992)
* CB Granada (1992-1993)
* CB Salamanca (1993-1994)
* Señorío de Zuasti Alsasua (1994-1995)
* Señorío de Zuasti Pamplona (1995-1996)
* Alvecon Maristas Pamplona (1996-1997)

## Enllaços externs

* Fitxa del jugador a ACB.COM
# Jonas Rickaert

Jonas Rickaert (Sint-Eloois-Vijve, 7 de febrer de 1994) és un ciclista belga, professional des del 2014. Combina la carretera amb el ciclisme en pista. Corre per l'equip Alpecin-Deceuninck.

## Palmarès en ruta

* 2011
** Vencedor d'una etapa a la Copa del President de la Vila de Grudziądz
* 2012
** 1r a la Copa del President de la Vila de Grudziądz i vencedor d'una etapa
** Vencedor d'una etapa al Keizer der Juniores
* 2017
** 1r al Gran Premi Marcel Kint
* 2020
** 1r a la Dwars door het Hageland

### Resultats al Tour de França

* 2021. 95è de la classificació general
* 2023. 114è de la classificació general

## Palmarès en pista

* 2013
** Campió de Bèlgica en Persecució per equips
* 2014
** Campió de Bèlgica en Persecució

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Jonas Rickaert a ProCyclingStats
# Julien Faubert

Julien Faubert (Le Havre, 1 d'agost de 1983) és un futbolista internacional francès. Juga com a centrecampista i es troba actualment sense equip.

## Trajectòria

Es va formar com a futbolista a les categories inferiors de l'AS Cannes, arribant al primer equip el 2002. A l'equip de la Costa Blava va jugar 45 partits, marcant 4 gols. El 2004 va ser traspassat al Girondins de Bordeus, on va jugar 96 partits, marcant nou gols. El seu gran paper al Girondins li van permetre jugar 17 partits amb la selecció francesa sub-21, arribant a debutar amb l'absoluta a l'agost del 2006, marcant el gol de la victòria bleu.
El jove jugador francès va despertar l'interès de diversos clubs europeus a l'estiu de 2007, entre ells el Glasgow Rangers que va oferir 6,5 milions d'euros i el West Ham United FC que va aconseguir els serveis del futbolista per 6,1 milions de lliures.
Durant la pretemporada amb l'equip anglès, va trencar-se el tendó d'Aquil·les a un partit davant el Sigma Olomouc, restant fora dels terrenys de joc durant sis mesos. El 12 de gener de 2008 va debutar amb el West Ham a la FA Premier League, encara que sense gaire sort al patir diferents lesions que només li van permetre jugar set partits de Lliga i un de Copa.
Durant la temporada 2008-09 va començar a jugar de lateral dret, posició a la qual s'ha pogut adaptar, jugant vint partits fins al febrer.
El 30 de gener de 2009 va entrar en negociacions amb el Reial Madrid CF per una possible cessió al conjunt blanc, que es va fer efectiva per 1,5 milions d'euros amb una opció de compra a final de la temporada per 6 milions.

## Referències

* ↑ L'exmadridista Julien Faubert s'entrena amb el Gavà a l'espera de trobar equip Consultat el 17 de novembre de 2015, 324.cat
* ↑ Faubert, polivalencia y profundidad - Planeta Axel, Diari Marca Arxivat 2009-02-05 a Wayback Machine. (castellà)
* ↑ «Faubert presque aux Rangers». L'Équipe, 23-06-2007. Arxivat 2011-05-22 a Wayback Machine. «Còpia arxivada». Arxivat de l'original el 2011-05-22. [Consulta: 30 gener 2009]. (francès)
* ↑ «West Ham sign Faubert for £6.1m». BBC Sport, 01-07-2007. (anglès)
* ↑ «West Ham 2-1 Fulham». BBC Sport, 14-01-2008. (anglès)
* ↑ Faubert in Real Madrid talks - Web oficial del West Ham United Arxivat 2009-02-17 a Wayback Machine. (anglès)
* ↑ «El Madrid fitxa al francès del West Ham Faubert». Tomás Roncero. Diari AS, 30-01-2008. (castellà)

## Enllaços externs

* El Madrid ficha al francés del West Ham Faubert - Diari AS (castellà)
* Estadístiques a transfermarkt Arxivat 2009-07-17 a Wayback Machine. (alemany)
# Julio Suárez-Llanos Adriansens

Julio Suárez-Llanos Adriansens (Manila, 15 de juliol de 1884 - Madrid, 19 de febrer de 1958) va ser un militar espanyol.

## Biografia

Fill del general Suárez-Llanos, també va seguir la carrera militar i es va especialitzar com a oficial d'Estat Major. Després de l'esclat de la Guerra civil es va mantenir fidel a la República, exercint diversos càrrecs militars. Durant la contesa va ser cap d'Estat Major de la 11a Divisió i, posteriorment, del I Cos d'Exèrcit. Al final de la guerra va ser fet presoner pels franquistes, i fou jutjat i expulsat de l'Exèrcit.

## Referències

* ↑ Carlos Engel (1999). Historia de las Brigadas Mixtas del Ejército Popular de la República, Eds. Almena, pàg. 136
* ↑ Cristóbal Zaragoza (1983). Ejército Popular y Militares de la República, 1936-1939, Ed. Planeta, pág. 54
* ↑ José Manuel Martínez Bande (1981). La batalla de Pozoblanco y el cierre de la bolsa de Mérida, Editorial San Martín, pág. 76
# Josep Morell Macias

Josep Morell Macias (Sant Esteve d'En Bas, 1899 - Barcelona, 24 de juliol de 1949), fou un pintor i cartellista català.

## Biografia

Es va formar a l'Escola de Belles Arts de Santa Isabel de Sevilla, i va ser deixeble de Manuel González Santos. Després d'una temporada a Madrid es va traslladar a Barcelona, on va fixar la seva residència. Fou professor auxiliar de l'Escola d'Arts i Oficis de Barcelona.
És considerat un dels millors cartellistes catalans de la seva època i un excel·lent pintor de cavallet.
Una de les seves darreres obres fou la realització d'un cartell que va presentar a l'Exposició de Cartells Artístics Pro-Hospitals, organitzada pel Reial Cercle Artístic de Barcelona.
A Catalunya es poden trobar obres seves en diferents institucions públiques, entre elles la Biblioteca Museu Víctor Balaguer de Vilanova i la Geltrú o l'escola Dr. Robert de Camprodon. També és autor de l'absis de l'església parroquial de l'Ametlla del Vallès.

## Premis i reconeixements

Va participar en diverses exposicions d'art, i en algunes d'elles fou premiat.
* 1932 Exposició de París. Se li va concedir la tercera medalla
* 1932 Exposició Nacional de Madrid. Se li va concedir la tercera medalla
* 1936 Exposició de Màlaga. Se li va concedir la medalla d'or.

## Referències

* ↑ «esquela de D. José Morell Macías». La Vanguardia, 26-07-1949, pàg. 10.
* ↑ Ràfols, 1953
* ↑ Ràfols, Josep F. Diccionario Biográfico de Artistas de Cataluña. Tomo II. Barcelona: Editorial Milà, 1953, p. 219.

## Bibliografia

* Ràfols, Josep F. (dir). Diccionario Biográfico de Artistas de Cataluña. Editorial Milà, 1953.
* MARTÍ, Marc: Morell Cartells. Edita Col·lecció marc Martí. Barcelona, 2001
* VIDAL, Gerard. Vistas de España: Sevilla (1925) y Valencia (1928) de Josep Morell i Macías. Ediciones Vidal Expertise. Girona, 2024
# Julius Einödshofer

Julius Einödshofer (Viena, 10 de febrer de 1863 - Berlín, 17 d'octubre de 1930) fou compositor i director d'orquestra alemany.
Estudi al conservatori de la Societat d'Amics de la Música de Viena. El 1892/1905 director i compositor del teatre Skala de Berlín, després va recórrer Alemanya amb la seva pròpia orquestra. El 1910/1914 a la temporada d'estiu va dirigir l'orquestra del balneari de Heringsdorf.
Autor de nombroses operetes i comèdies musicals escenificades a Berlín del 1884 al 1927. Alguns d'ells van ser escrits en col·laboració amb el famós llibretista Julius Freund, incloent la mateixa. Das Paradies der Frauen, que en 1898 va tenir lloc la inauguració del teatre de Berlín "Metropol". A més, Einödshofer va pertànyer a la música durant una part significativa de les actuacions de ballet sobre gel (en alemany: Ausstattungsballetts auf dem Eise) al teatre de Berlín Admiralspalast (1911/1921), l'orquestra de la qual va dirigir tots aquests anys. Els darrers anys de la seva vida, va exercir de president de l'associació de teatre de Berlín "Kapellmeister".
Va morir a conseqüència d'un atac de cor.

## Referències

* ↑ Österreichisches Biographisches Lexikon und biographische Dokumentation. Einödshofer, Julius (alemany). ISBN 978-3-7001-3213-4 (2003). Data de tractament 8 de setembre de 2019.
# Josh McNey

Josh McNey (Westlake Village, 15 de maig de 1975) és un fotògraf i director creatiu estatunidenc. McNey va començar a fotografiar de ben jove, fent fotos dels seus germans i amics mentre patinaven i surfejaven. Després de l'institut, McNey va passar set anys als Marines dels Estats Units.
El 2002 McNey es va traslladar a Nova York per assistir a la Universitat de Colúmbia. Va fotografiar l'equip de lluita lliure de Colúmbia mentre estudiava a la universitat. Les fotografies de McNey han aparegut a les publicacions Crush, Dust, Flaunt Magazine, XLR8R, Positive Magazine, Kink Magazine, Kaltbult i Vision LA. McNey ha fotografiat RZA, Walter Pfeiffer i Nico Muhly.
El 2011 McNey va produir la seva primera exposició individual, anomenada Protect from Light, a la galeria Casa de Costa de Nova York. El treball de McNey també s'inclou en la col·lecció de fotografia d'Elton John i al Museu d'Art Gai i Lèsbic Leslie-Lohman. Actualment viu i treballa a la ciutat de Nova York.

## Referències

* ↑ writer, Tom Wicker Freelance arts; editor; UK, based in the (8 July 2014)
* ↑ "Boy!
* ↑ "Interview with… Josh McNey | Positive Magazine". positive-magazine.com
* ↑ "XLR8R Photographer Josh McNey Unveils 'Protect From Light' | XLR8R" Arxivat 2014-08-08 a Wayback Machine.. xlr8r.com
* ↑ "East Village Boys / JOSH MCNEY: PROTECT FROM LIGHT" Arxivat 2014-07-27 a Wayback Machine.. eastvillageboys.com
* ↑ "ISSUES". crushfanzine.com.
* ↑ "Josh McNey Archives » Flaunt Magazine" Arxivat 2013-10-20 a Wayback Machine.. flaunt.com
* ↑ "VISION LA / Ben Bowers for Flaunt Magazine / Photo: Josh Mcney | VISION Los Angeles" Arxivat 2014-07-29 a Wayback Machine.. visionlosangeles.com
* ↑ "Josh McNey - Portraits" Arxivat 2015-01-26 a Wayback Machine.. joshmcney.com
* ↑ «"Josh McNey's Protect from Light - sohojournal.com"». Arxivat de l'original el 2016-06-03. [Consulta: 2 octubre 2016].
* ↑ «"Josh McNey!». Arxivat de l'original el 2013-12-15. [Consulta: 2 octubre 2016].
* ↑ "Leslie Lohman Museum of Gay and Lesbian Art - Press Release" Arxivat 2016-03-04 a Wayback Machine.. leslielohman.org

## Enllaços externs

* Josh McNey - Lloc web oficial
# Korfbalvereniging Fortuna

El Korfbalvereniging Fortuna és un club de corfbol de Delft (Països Baixos) fundat el 3 de febrer de 1957. Disputa els seus partits com a local al Fortunahal. Ha guanyat la Copa d'Europa en dues ocasions (2004 i 2005)

## Referències

* ↑ http://www.fortuna-korfbal.nl/club/geschiedenis.asp Arxivat 2009-06-23 a Wayback Machine.
* ↑ Revista de la Federació Internacional de Korfbal núm 96 (Març de 2004)
* ↑ Revista de la Federació Internacional de Korfbal núm 100 (Març de 2005)

## Enllaços externs

* Lloc web oficial
# Kazuyoshi Hoshino

Kazuyoshi Hoshino va ser un pilot de curses automobilístiques japonès que va arribar a disputar curses de Fórmula 1.
Va néixer l'1 de juliol del 1947 a Tamakawa, Districte d'Abe, (actualment dins de la ciutat de Shizuoka), al Japó.

## A la F1

Kazuyoshi Hoshino va debutar a la F1 a la setzena i última cursa de la temporada 1976 (la 27a temporada de la història) del campionat del món de la Fórmula 1, disputant el 24 d'octubre del 1976 el G.P. del Japó al circuit de Fuji.
Va participar en dues curses puntuables pel campionat de la F1, disputades en dues temporades consecutives (1976-1977) aconseguint una onzena posició com millor classificació en una cursa i no assolí cap punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | Posició | Punts |
| 1976 | Heros Racing | Tyrrell | Ford | BRA | SUD | O.USA | ESP | BEL | MON | SUE | FRA | GBR | ALE | AUT | HOL | ITA | CAN | USA | JAP Ret | | - | 0 |
| 1977 | Kojima | Kojima | Ford | ARG | BRA | SUD | O.USA | ESP | MON | BEL | SUE | FRA | GBR | ALE | AUT | HOL | ITA | USA | CAN | JAP 11 | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 2 | 0 | 0 | 0 | 0 | 0 |